HIRDETMÉNY

A B-FIVE Logisztikai Korlátolt Felelősségű Társaság (székhelye: 1023 Budapest, Lajos utca 28-32.; cégjegyzékszáma: 01-09-202732; a továbbiakban: Társaság) a Polgári Törvénykönyvről szóló 2013. évi V. törvény (a továbbiakban: Ptk.) 3:203. § (1) bekezdésében meghatározott alábbi hirdetményt teszi közzé:  

A Biggeorge Property Zártkörűen Működő Részvénytársaság (székhelye: 1023 Budapest, Lajos utca 28-32.; cégjegyzékszáma: 01-10-048468; képviseli: Nagygyörgy Tibor igazgatósági tag), mint a Társaság alapítója (a továbbiakban: Alapító) a 2/2019. (II.14.) számú határozatával döntött a Társaság törzstőkéjének 40.000.000,- Ft-ról, azaz Negyvenmillió forintról 3.000.000,- Ft-ra, azaz Hárommillió forintra, tehát 37.000.000,- Ft, azaz Harminchétmillió forint összeggel történő leszállításáról. A tőkeleszállításra 24.463.000,- Ft, azaz Huszonnégymillió-négyszázhatvanháromezer forint erejéig veszteségrendezés, 12.537.000,- Ft, azaz Tizenkettőmillió-ötszázharminchétezer forint erejéig tőkekivonás érdekében kerül sor. A törzstőke leszállítását követően a törzstőke összege és az Alapító törzsbetéte 3.000.000,- Ft, azaz Hárommillió forint.
Felhívjuk a Társaság hitelezőinek figyelmét, hogy a jelen hirdetmény közzétételétől számított 60 napos jogvesztő határidőn belül jogosultak bejelenteni, ha a Társaság törzstőkéjének leszállításával összefüggésben a közzétételt megelőzően keletkezett követeléseik után biztosítékra tartanak igényt. A Ptk. 3:204. § (1) bekezdésében meghatározott esetekben a hitelezők nem jogosultak biztosítékra.
